Njebjelčicy. Zo njebychu hromady chodojtypalenja lětsa přewulke byli, poskićuje Njebjelčanska gmejna zaso wosebity serwis. Wobydlerjo móža swoje wurězane hałzy z přeměrom hač do dźesać centimetrow sobotu, 9. apryla, wot 9 do 15 hodź. na dwór komunalneho twarskeho zawoda přiwjezć. Tam je roztřěskaja a za komunalne zaměry dale wužiwaja.
Poradźuje darmotnje
Budyšin. Prawiznik Hajko Kozel poskići póndźelu, 11. apryla, wot 15 do 16.30 hodź. dalši raz darmotne socialne poradźowanje. Tematiskej ćežišći budźetej aktualne dźěło- a socialnoprawniske wuskutki koronapandemije. Tola tež dalšim wobłukam chce so Kozel wěnować, maja-li zajimcy hinaše prašenja. Poradźowanje hodźi so tohorunja w ruskej a ukrainskej rěči přewjesć a wotměje so we wobydlerskim běrowje Lěwicy na Šulerskej w Budyšinje. Zajimcy njech přizjewja so pod telefonowym čisłom 035932/ 363727.
Altenhain. Serbska ludowa wuměłča Sigrun Nazdalina z Wojerec je njedawno wo serbskich jutrownych nałožkach w Altenhainje pola Grimma na přeprošenje tamnišeje wosady porěčała. W domizniskim domje rozłoži wona 30 zajimcam serbsku rěč a drastu wšelakich regionow kaž tež chodźenje po jutrownu wodu, jutrowne spěwanje a debjenje jejkow. W debjenju móžachu so wobdźělnicy dojutrowneho popołdnja tohorunja sami pospytać. Wjacori wopytowarjo zwuraznichu přeće, tajke popołdnjo klětu wospjetować.
Porěči wo přełožowanju
Budyšin. Wšelake móžnosće přełožowanja ze serbšćiny a do njeje z pomocu digitalnych srědkow a pomocnikow steja w srjedźišću interaktiwneho zarjadowanja z Julianom Nyču jutře, štwórtk, wot 19 hodź. na internetnym portalu . Přednošowar mjez druhim rozkładźe, kak móža zajimcy program „Sotra“ a dalše programy w Microsoft za swoje přełožki wužiwać. Nimo toho poskići Julian Nyča dohlad do technologije awtomatiskeho přełožowanja a na čim so aktualnje dźěła. Wón tež wě, kak je scyła k tomu dóšło, zo móže Microsoft nětko tež serbsce.
Kamjenc. Zapósłanc Sakskeho krajneho sejma Alojs Mikławšk přeprošuje zajutřišim, 7. apryla, w 19 hodź. na zjawny diskusijny forum ze sakskim financnym ministrom Hartmutom Vorjohannom (wobaj CDU) do hosćenca na Kamjenskej Pastwinej horje. Pod hesłom „Zazběh po pandemiji“ poda minister wuhlad na wuwiće w Swobodnym staće Sakskej a w regionje w přichodnych tydźenjach a měsacach. Nimo ministra porěči k tutej temje tohorunja zastupjer statistiskeho zarjada Sakskeje. Zajimcy su wutrobnje witani a móža so e-mailnje pod za zarjadowanje přizjewić.
Počesća basnika a komponista
Njebjelčicy. Njebjelčanski gmejnski zwjazk CDU distancuje so wot wašnja wozjewjenja wumjetowanjow přećiwo zastupjerjam a podpěraćelam gmejny. Tole zdźěli předsyda gmejnskeho zwjazka CDU Křesćan Žur w nowinskim wozjewjenju. Dale w stejišću rěka: „Wozjewjenja buchu přez lětaki a w interneće rozšěrjene. Čłonojo zwjazka kritizuja tohorunja anonymnu formu wobwinowanjow. Wone škodźa gmejnje a wothódnoćeja čestnohamtski angažement mnohich krajanow.“
Namołwjeja k darowanju
Budyšin. Němsko-Serbske ludowe dźiwadło podpěruje „Namołwu za Ukrainu“ Budyskeho ekumeniskeho tachantskeho wobchoda a zarjaduje městno, hdźež móža so dary wotedać. Jutře, 5. apryla, kaž tež srjedu, štwórtk a pjatk stajnje wot 11 do 19 hodź. je móžno dary při jewišćowym zachodźe na Seminarskej wotedać. Trěbne su spanske měchi a isomaty, mjasowe a kołbasowe konserwy, suche płody, słódčizny, konserwěrowane žiwidła, zawobalenski material, tež začinjene kašćiki za prěnju pomoc, pjelški a hygieniske artikle. Dary dowjezu z nakładnym awtom do Lwiwa, zwotkelž je z awtami a transporterami rozdźěla.
Chrósćicy. Rěčny centrum WITAJ a župa „Michał Hórnik“ přeprošatej na 11. swójbnu schadźowanku njedźelu, 3. apryla, w 15 hodź. do Chróšćanskeje „Jednoty“. Pisany program zahaja mali rejwarjo skupiny Łužičanka a šulerska hudźbna skupina Šwintuchi. Přizamknu so dźěłarnički a zaběry za najmłódšich, mjez druhim z paslenjom a kamishibai-dźiwadłom. Za trochu staršich budźetej krosnowanje a dźěćaca wohnjowa wobora přihotowanej. Dale předstajitej so Serbski muzej z poskitkom a Ludowe nakładnistwo Domowina z najnowšimi wudaćemi za dźěći. Starši móža so z fachowcami wo rěčnych kursach a rěčnym kubłanju rozmołwjeć kaž tež při kofeju a tykancu bjesadować.
Na jutrowne wiki
Chrósćicy. Towarstwo za wuwiće Hornjołužiskeje hole a hatow (OHTL) přeproša jutře, pjatk, w 16 hodź. na zjawne zarjadowanje w Chróšćanskej wjacezaměrowej hali Jednota. We wobłuku zdźěłanja Leaderoweje wuwićoweje strategije za spěchowansku dobu 2023 do 2027 chcedźa wo prašenjach naslědnosće zjawnje diskutować. Pod hesłom „Je naslědnosć tema za nas?“ chcedźa wo na region so wusměrjace temy turizm, bliskowočerstwjenje, přiroda, ratarstwo a rybarstwo rěčeć. Zaměr je zwěsćić aspekty naslědnosće, kotrež budu w regionje OHTL w spěchowanskej dobje 2023 do 2027 wažne. Wobydlerjo kaž tež zastupjerjo komunow, předewzaćow, towarstwow a cyrkwjow su přeprošeni sobu debatować.
Karty placali a spěwali
Njebjelčicy. Saněrowanje nadróžneho wobswětlenja w Njebjelčanskej gmejnje budźe jedna z temow přichodneho posedźenja gmejnskeje rady zajutřišim, štwórtk, w 19.30 hodź. w gmejnskim zarjedźe. Dale porěča radźićeljo wo dróhotwarskich planach w Pěskecach.
Worklecy. Z naćiskom hospodarskeho plana 2022 a z lětušimi projektami zaběra so Worklečanska gmejnska rada tohorunja zajutřišim w 19.30 hodź. w šulskej jědźerni. Nimo toho chcedźa nadawk za rjedźenje šule rozdać.
Pječwo k róčnym časam
Budyšin. Pječwa k róčnym časam steja w srjedźišću přichodneho „Kofeja w třoch“, na kotryž přeprošuje Budyski Serbski muzej jutře, srjedu, w 15 hodź. Što ma plećena całta ze zelenym štwórtkom činić a kotra symbolika so za njej chowa? W běhu lěta mamy tójšto pječwow, kiž su na krute terminy wjazane. Něšto wšak maja wšitke zhromadnje – wone so na kóncu zjědźa. Wo tym a dalšim přednošuje kuratorka Andrea Pawlikowa a pječwa tohorunja k woptawanju poskića. Dokelž su městna wobmjezowane njech so zajimcy přizjewja pod telefonowym čisłom 03591 2708700 abo e-mailnje pod .
Rakecy. Štóž rady pućuje a chcył pućowanske šćežki w regionje wobstajnje testować, móže so pola Towarstwa za wuwiće Hornjołužiskeje hole a hatow (OHTL) na šćežkarja/šćežkarku wukubłać dać. W tej funkciji móža zajimcy pućowanske šćežki kontrolować, polěpšenja namjetować a hladać, hač je wšitko w porjadku. Terminaj wukubłanja stej wot 22. do 24. apryla abo wot 13. do 15. meje w Budyskej młodowni. Zajimcy njech přizjewja so pola OHTL pod telefonowym čisłom 01523 8976414. Přizjewjenja za aprylski termin přijimuja hač do 31. měrca, za mejski hač do 30. apryla.
Wo komunalnej politice
Budyšin. Herberta Wehnerowy kubłanski skutk za komunalnu politiku přewjedźe zajutřišim, srjedu, wot 17 do 20.30 hodź. seminar „Fit za komunalnu politiku“ w rumnosćach Budyskeje žónskeje iniciatiwy na Kamjentnej 15. Mysleny je seminar předewšěm za žony, kotrež chcedźa so w komunalnej politice angažować. Zajimče njech so telefonisce přizjewja, a to pod 0351 8040220.
Šunow. Přichodny škotowy turněr serbskich seniorow wotměje so wutoru, 29. měrca, w 14 hodź. w Šunowskej Fabrikskej hospodźe. Kaž organizator Měrćin Nowak zdźěli, su nowačkojo stajnje witani. Dalši turněr budźe 26. apryla w hosćencu w Kozarcach.
Wuhotuja 11. schadźowanku
Chrósćicy. Rěčny centrum WITAJ a župa „Michał Hórnik“ přeprošatej na 11. swójbnu schadźowanku njedźelu, 3. apryla, w 15 hodź. do Chróšćanskeje „Jednoty“. Pisany program zahaja mali rejwarjo skupiny Łužičanka a šulerska hudźbna skupina Šwintuchi. Přizamknu so dźěłarnički a zaběry za najmłódšich, mjez druhim z paslenjom a kamishibai-dźiwadłom. Za trochu staršich budźetej krosnowanje a dźěćaca wohnjowa wobora přihotowanej. Dale předstajitaj so Serbski muzej z poskitkom a Ludowe nakładnistwo Domowina z najnowšimi wudaćemi za dźěći. Starši móža so z fachowcami wo rěčnych kursach a rěčnym kubłanju rozmołwjeć kaž tež při kofeju a tykancu bjesadować.
ces_Latn szl_Latn szl_Latn szl_Latn umb_Latn ces_Latn szl_Latn hrv_Latn slv_Latn gaz_Latn szl_Latn szl_Latn swh_Latn pol_Latn szl_Latn szl_Latn slk_Latn szl_Latn szl_Latn pol_Latn twi_Latn ces_Latn bos_Latn fin_Latn szl_Latn